20 เซนจูรี่ รักนี้ซาบซ่า

20 เซนจูรี่ รักนี้ซาบซ่า (; ) เป็นภาพยนตร์แนวโรแมนติก–ดราม่าของเกาหลีใต้ กำกับและเขียนบทโดยพัง อู-รี นำแสดงโดย คิม ยู-จ็อง, พย็อน อู-ซ็อก, พัก ช็อง-อู และ โรห์ ยุน-ซอ ภาพยนตร์เล่าเกี่ยวกับมิตรภาพและความสดใหม่ของรักครั้งแรกโดยมีเรื่องราวจะเกิดขึ้นในปี ค.ศ. 1999 ภาพยนตร์เรื่องนี้ได้รับเชิญให้เข้าร่วมเทศกาลภาพยนตร์นานาชาติปูซานครั้งที่ 27 ในวันที่ 6 ตุลาคม พ.ศ. 2565 และลงสตรีมทางเน็ตฟลิกซ์มื่อวันที่ 21 ตุลาคม พ.ศ. 2565 

 โครงเรื่อง 
ภาพยนตร์จะเล่าเรื่องราวในปี ค.ศ.1999 เกี่ยวกับนาโบรา (คิม ยู-จ็อง) เด็กสาววัย 17 ปี บ้านของนาโบราประกอบอาชีพร้านเช่าวิดีโอ ทุก ๆ วันนาโบราก็มักจะช่วยงานพ่อของเธอที่ร้านเสมอ นาโบรามีเพื่อนสนิทอยู่หนึ่งชื่อว่า คิมยอนดู (โรห์ ยุน-ซอ) ซึ่งคิมยอนดูเป็นโรคหัวใจใน เธอจึงต้องเดินทางไปสหรัฐอเมริกาเพื่อทำการผ่าตัดหัวใจ แต่ช่วงที่ก่อนกำลังจะไปผ่าตัดนั้นคิมยอนดูได้พบกับ แพ็ก ฮย็อน-จิน (พัก ช็อง-อู) และได้ตกหลุมรักเขา นาโบราต้องการให้เพื่อนไปผ่าตัดหัวใจเลยยินดีที่จะช่วยเธอเพื่อสืบข่าวคราวของแบคฮยอนจินแล้วส่งข่าวให้คิมยอนดู และระหว่างที่นาโบรากำลังสืบข่าวของพัคฮยอนจิน เธอก็ได้ใกล้ชิดกับพุงอุนโฮ (บยอน อู-ซ็อก) ซึ่งเป็นเพื่อนสนิทของพัคฮยอนจิน ทำให้นาโบรานั้นตกหลุมรักพุงอุนโฮและเธอก็ได้รู้ว่าพุงอุนโฮมีความรู้สึกดี ๆ กับเธอเช่นเดียวกัน

 นักแสดง 
 นักแสดงหลัก 

 คิม ยู-จ็อง รับบทเป็น นาโบรา
 บยอน อู-ซ็อก รับบทเป็น พุงอุนโฮ
 พัก จุง-วู รับบทเป็น แบคฮยอนจิน
 โรห์ ยุน-ซอ รับบทเป็น คิมยอนดู

 นักแสดงสมทบ 
 ฮัน ฮโย-จู รับบทเป็น นาโบรา (ตอนโต)
 จองซอกยง รับบทเป็น พ่อของนาโบรา
 อีชุนโม รับบทเป็น นาบาดา
 อง ซ็อง-อู รับบทเป็น โจเซฟ

 การผลิต 
ภาพยนตร์เรื่องนี้มีเค้าโครงเรื่องมาจากเรื่องจริงของงผู้กำกับ พัง อู-รี จากการที่เธอแลกเปลี่ยนไดอารี่กับเพื่อน และภาพยนตร์เรื่องนี้ถ่ายทำที่ ช็องจู ประเทศเกาหลีใต้ ตั้งแต่ตุลาคม พ.ศ. 2564 ถึงมกราคม พ.ศ. 2565 

 กระแสตอบรับ 
หลังจากภาพยนตร์ลงเพียงหนึ่งวันในเน็ตฟลิกซ์ 20เซนจูรี่ รักนี้ซาบซ่า ติดอันดับที่ 7 ของโลกในหมวดหมู่ภาพยนตร์ของเน็ตฟลิกซ์ ต่อมาในวันที่ 24 ตุลาคม ได้อันดับที่ 5 ในการจัดอันดับทั่วโลกของ Netflix ในหมวดภาพยนตร์ที่ไม่ใช่ภาษาอังกฤษ 10 อันดับแรกสำหรับสัปดาห์วันที่ 17 ถึง 23 ตุลาคม พ.ศ. 2565 โดยมีการดู 8 ล้านชั่วโมง และติดอันดับที่ 2  ภาพยนตร์ที่มียอดผู้ชมมากที่สุดของเน็ตฟลิกซ์ในประเทศไทย

 อ้างอิง 

 แหล่งข้อมูลอื่น 






หมวดหมู่:ภาพยนตร์เกาหลีใต้ที่ออกฉายในปี พ.ศ. 2565
หมวดหมู่:ภาพยนตร์เปิดตัวผู้กำกับในปี พ.ศ. 2565